
Okresný súd Poprad 10P/153/2024 8724203259 25. 10. 2024 JUDr. František Krasňan ECLI:SK:OSPP:2024:8724203259.2
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. dieťa A. B., nar. X.XX.XXXX, bytom C. XXXX/XX, D., zast. kolíznym opatrovníkom Úradom práce, sociálnych vecí a rodiny Poprad, dieťa rodičov: otec D. E., nar. XX.XX.XXXX bytom F. XX, D. a matka D. B., nar. XX.XX.XXXX, bytom C. XXXX/XX, D., v konaní začatom na návrh Úradu práce, sociálnych vecí a rodiny Poprad, o zrušenie náhradnej osobnej starostlivosti a zverenie do osobnej starostlivosti matky, takto rozhodol: I. Súd zrušuje náhradnú osobnú starostlivosť starej matky G. B., nar. XX.X.XXXX vo vzťahu k mal. A. B., nar. X.XX.XXXX, čím sa m e n í rozsudok Okresného súdu Poprad sp. zn. 14P/270/2014 zo dňa 5.1.2016 a zveruje mal. A. B., nar. X.XX.XXXX do osobnej starostlivosti matky, D. B., nar. XX.XX.XXXX, trvale bytom C. XXXX/XX, D., ktorá ju bude zastupovať a spravovať jej majetok a zaväzuje otca mal. dieťaťa D. E., nar. XX.XX.XXXX prispievať na výživu mal. A. sumou 170,- eur mesačne, ktoré je otec povinný uhrádzať k rukám matky vždy do 20. dňa v mesiaci vopred. II. Žiaden z účastníkov nemá právo na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie,
ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

